Bardonecia
Bardonecia (Bardonescha an ossitan; Bardonecchia an italian) a l’é un comun ëd 3.194 abitant  dla provincia ëd Turin ant l'àuta Valsusa.
A resta a n'autëssa ëd 1312 méter, an sël ri omònim.

Leu d'anteresse coltural

La paròchia ëd Sant Ipòlit a goerna un còro ëd bòsch dël sécol ch'a fa XIV e na vasca batesimal dël 1573.
Da banda dla cesa, ël Musé Cìvich a archeuj testimonianse dla vita paisan-a e ëd papé stòrich.

Spòrt
Bardonecia a l'é n'amportanta stassion dë schi.
Dël 2006 a l'ha ospità le gare ëd tàula da fiòca dij Gieugh Olìmpich Invernaj nùmer XX.

Traspòrt
Bardonecia a l'é l'ùltima stassion dël treno prima dla Fransa. La ferovìa a va an Fransa a travers dla galarìa dël Fréjus.
Da Bardonecia a part ëdcò la galarìa autostradal dël Fréjus.

Aministrassion
Ël sìndich a l'é Chiara Rossetti (dal 2021).

Sità gemelà 
Bardonecia a l'é gemelà con:
  Modane, Fransa

Anliure esterne 
 Sit istitussional

Arferiment 

Comun dla sità metropolitan-a ëd Turin
Valsusa